CELEX: 22008D0093
Language: fi
Date: 2008-01-15 00:00:00
Title: 2008/93/EY: EU–Meksiko-yhteisneuvoston päätös N:o 1/2008, tehty 15 päivänä tammikuuta 2008 , 27 päivänä helmikuuta 2001 tehdyn yhteisneuvoston päätöksen N:o 2/2001 9 artiklan täytäntöönpanosta kehyksen luomiseksi vastavuoroista tunnustamista koskeville sopimusneuvotteluille

5.2.2008   
            
            
               FI
            
            
               Euroopan unionin virallinen lehti
            
            
               L 31/32
            
         EU–MEKSIKO-YHTEISNEUVOSTON PÄÄTÖS N:o 1/2008,
   tehty 15 päivänä tammikuuta 2008,
   27 päivänä helmikuuta 2001 tehdyn yhteisneuvoston päätöksen N:o 2/2001 9 artiklan täytäntöönpanosta kehyksen luomiseksi vastavuoroista tunnustamista koskeville sopimusneuvotteluille
   (2008/93/EY)
   YHTEISNEUVOSTO, joka
   ottaa huomioon EU–Meksiko-yhteisneuvoston päätöksen N:o 2/2001 ja erityisesti sen 9 artiklan sekä Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevan sopimuksen, jäljempänä ’yleissopimus’, ja erityisesti sen 47 artiklan,
   sekä katsoo seuraavaa:
   
               (1)
            
            
               Periaatteessa viimeistään kolmen vuoden kuluttua päätöksen N:o 2/2001 voimaantulosta yhteisneuvosto vahvistaa toimenpiteet, jotka ovat tarpeen vastavuoroista tunnustamista koskevien sopimusten neuvottelemiseksi.
            
         
               (2)
            
            
               Osapuolten ammattialajärjestöt voisivat antaa suosituksia vastavuoroista tunnustamista koskevien sopimusneuvottelujen tukemiseksi ja helpottamiseksi. Osapuolten olisi arvioitava näiden suositusten johdonmukaisuutta suhteessa yleissopimukseen ja kyseisellä sopimuksella perustetun yhteisneuvoston päätöksiin. Tämän arvioinnin jälkeen osapuolten toimivaltaiset viranomaiset voisivat käynnistää neuvottelut.
            
         
               (3)
            
            
               Yleissopimuksen 48 artiklan 2 kohdan määräysten mukaisesti ammattialajärjestöjen suositukset arvioi sekakomitea,
            
         ON PÄÄTTÄNYT SEURAAVAA:
   1 artikla
   1.   Osapuolet rohkaisevat alueellaan toimivia ammattialajärjestöjä antamaan sekakomitealle vastavuoroista tunnustamista koskevia suosituksia, jotta palveluntarjoajat voisivat täyttää joko kokonaan tai osaksi perusteet, joita sopimuspuolet soveltavat palveluja ja erityisesti ammatinharjoittajien palveluja tarjoavien lupa- ja lisenssimenettelyihin, toimintaan ja todistuksiin.
   2.   Saatuaan 1 kohdassa tarkoitetut suositukset sekakomitea tarkastelee niitä voidakseen määrittää, ovatko ne johdonmukaisia suhteessa yleissopimukseen ja kyseisellä sopimuksella perustetun yhteisneuvoston päätöksiin.
   3.   Jos 2 kohdan menettelyn mukaisesti on todettu, että 1 kohdassa tarkoitetut suositukset ovat johdonmukaisia suhteessa yleissopimukseen ja yhteisneuvoston päätöksiin, ja toimivaltaiset viranomaiset katsovat, että osapuolten asiaan liittyvät säädökset vastaavat toisiaan riittävästi, osapuolet pyrkivät panemaan suositukset täytäntöön ja neuvottelevat kyseisten toimivaltaisten viranomaisten avulla vaatimusten, kelpoisuusehtojen, toimilupien ja muiden määräysten vastavuoroista tunnustamista koskevan sopimuksen.
   4.   Edellä olevassa 3 kohdassa tarkoitetut sopimukset tehdään yhteisesti sovitussa määräajassa yhteisneuvoston päätöksenä, joka voi kattaa muun muassa seuraavat seikat:
   
               a)
            
            
               kelpoisuusehtojen vastaavuus, mukaan luettuna koulutus, kokemus ja tutkinnot;
            
         
               b)
            
            
               menettelysääntöjen ja eettisten normien vastaavuus;
            
         
               c)
            
            
               ammatillinen kehitys ja aikuiskoulutus vastaavuuden ylläpitämiseksi;
            
         
               d)
            
            
               paikallistuntemus, johon kuuluvat esim. paikallinen lainsäädäntö, kieli, maantieto ja ilmasto;
            
         
               e)
            
            
               kuluttajansuojaa koskevien vaatimusten vastaavuus (esim. ammattivastuuvakuutus);
            
         
               f)
            
            
               lyhyen aikavälin väliaikaisten toimilupien erityiskohtelu.
            
         2 artikla
   Tämä päätös tulee voimaan sitä kuukautta seuraavan toisen kuukauden ensimmäisenä päivänä, jona yhteisneuvosto on tehnyt sen.
   
      Tehty Brysselissä 15 päivänä tammikuuta 2008.
      
         
            Yhteisneuvoston puolesta
         
         
            Puheenjohtaja
         
         P. ESPINOSA CANTELLANO